Depunerea candidaturii pentru a fi ales membru în Senatul Universitar

Turul I al alegerilor pentru poziția de membru al Senatului Universitar va avea loc în data de 22 Ianuarie 2024.

Numărul de locuri, calculate conform prevederilor Art. 8 Alin. (4) – Norma de reprezentare a facultăților în Senatul Universității este de 1/2 din numărul membrilor Consiliului facultății respective – din Regulamentul Universității de Medicină și Farmacie „Carol Davila” din București privind Procesul de stabilire și de alegere a structurilor și funcțiilor de conducere pentru mandatul 2024 -2029, pentru cadrele didactice care revine fiecărei facultăți, este următorul:

Facultatea de Medicină | 63
Facultatea de Stomatologie | 14
Facultatea de Farmacie | 6
Facultatea de Moașe și Asistență Medicală | 5
TOTAL | 88

Candidatura pentru a fi ales membru în Senatul universitar constă în cerere și curriculum vitae.

Ambele documente se depun atât în format letric cât și electronic – fișiere tip .pdf (USB Stick) se depun la sediul B.E.C.U. de la Rectoratul Universității de Medicină și Farmacie „Carol Davila” din București, Str. Dionisie Lupu Nr. 37, în zilele de 15.12.2023, 18.12.2023 – 20.12.2023, între orele 10:00 – 15:00.

Documentul CV – fără a deține date cu caracter personal (telefon, adresă, semnătură, etc.) în format electronic de tip .pdf va fi trimis și la adresa de e-mail beu@old.umfcd.ro pentru a fi postat pe site-ul web al UMFCD.

Numele fișierului .pdf va fi de forma CV_Nume_Prenume.pdf

În condițiile în care la primul tur al alegerilor nu este îndeplinit cvorumul de participare (cel puțin jumătate plus unu din numărul alegatorilor înscriși pe listele de vot), Turul II va avea loc în data de 25 Ianuarie 2024.

Cerere Membru Senatul Universitar

Articolul Depunerea candidaturii pentru a fi ales membru în Senatul Universitar apare prima dată în umfcd.